วรรณปันผล42ล.3กองทุนอสังหาฯ
บลจ.วรรณ จ่ายเงินปันผลกองอสังหาริมทรัพย์ 3 กองทุน กว่า 42 ล้านบาท ผู้ถือหน่วยรอรับ 16 ธ.ค.นี้
30 ต.ค. 2565

บลจ.วรรณ จ่ายเงินปันผลกองอสังหาริมทรัพย์ 3 กองทุน กว่า 42 ล้านบาท ผู้ถือหน่วยรอรับ 16 ธ.ค.นี้
นางพรรณสุภา เสสะเวช ผู้ช่วยกรรมการผู้จัดการ บริษัท หลักทรัพย์จัดการกองทุนรวม (บลจ.) วรรณ กล่าวว่า บลจ.มีมติเมื่อวันที่ 15 พ.ย. 2554 ให้จ่ายเงินปันผลกองทุนรวมอสังหาริมทรัพย์ภายใต้การบริหาร 3 กองทุน ได้แก่ กองทุนรวมอสังหาริมทรัพย์บางกอก (BKKCP) กองทุนรวมอสังหาริมทรัพย์ไทยอินดัสเตรียล 1 (TIF1) และกองทุนรวมอสังหาริมทรัพย์ตรีนิตี้ (TNPF) รวมเป็นเงินกว่า 42 ล้านบาท
ทั้ง 3 กองทุนจะจ่ายเงินปันผลจากผลการดำเนินงานระหว่างวันที่ 1 ก.ค.-30 ก.ย. 2554 โดยกองทุน BKKCP จะจ่ายปันผลอัตราหน่วยลงทุนละ 0.147 บาท กองทุน TIF1 จ่ายในอัตราหน่วยลงทุนละ 0.160 บาท และกองทุน TNPF จ่ายในอัตราหน่วยลงทุนละ 0.189 บาท กำหนดปิดสมุดทะเบียนพักการโอนหน่วยลงทุน เพื่อสิทธิในการรับเงินปันผลในวันที่ 30 พ.ย. 2554 และจ่ายเงินในวันที่ 16 ธ.ค. 2554
ทั้งนี้ เงินปันผลดังกล่าวเมื่อเทียบราคาปิดล่าสุดคิดเป็นอัตราผลตอบแทนเงินปันผลที่ระดับ 1.58% และ 2% และ 1.97% ตามลำดับ
นางพรรณสุภา กล่าวว่า ปัญหาอุทกภัยที่เกิดขึ้นส่งผลกระทบกับรายได้ของกองทุน TIF1 บางส่วน เนื่องจากโรงงานอุตสาหกรรมให้เช่าบางโรง ซึ่งตั้งอยู่ในนิคมอุตสาหกรรมได้รับผลกระทบ แต่กองทุนทำประกันความเสี่ยงภัยทรัพย์สินและประกันการสูญเสียค่าเช่า ซึ่งยังไม่สามารถประเมินความเสียหายได้ต้องรอสถานการณ์น้ำท่วมคลี่คลายก่อน